Alkor
Store norske leksikon,Realfag,Astronomi,Sol og stjerner
Alkor er det arabiske navnet for stjernen 80 Ursae Majoris. Alkor befinner seg i stjernebildet Store bjørn og har tilsynelatende størrelsesklasse 4,0.
Alkor utgjør et dobbeltstjernesystem sammen med stjernen Mizar. Et skarpt øye kan skille de to stjernene. De ble allerede av araberne brukt som en prøve på godt syn. Det latinske ordspråket Vidit Alcor, at non lunam plenam («Han så Alkor, men ikke fullmånen»), blir brukt om den som er opptatt av ubetydeligheter, men er blind for hovedsaken. Les mer i Store norske leksikon stjerne dobbeltstjerner Hertzsprung–Russell-diagrammet